Fosses-la-Ville
<s>Fosses-la-Ville (valonski: Fosse-li-Veye) je grad i općina od 10,426 stanovnika na jugu Belgije u valonskoj Provinciji Namur.</s>

<s>Geografske karakteristike</s>

<s>Fosses-la-Ville se nalazi u Regiji Sambre-Meuse, u porječju rijeke Sambre, udaljen 18 km jugozapadno od Namura.</s>

<s>Još od 16. vijeka poznat je po maršu u čast sv. Foillana, koji je 2012. uvršten na UNESCO-v Popis nematerijalne svjetske baštine u Evropi pod imenom Marševi u Regiji Sambre-Meuse.</s>

<s>Današnja općina Fosses-la-Ville nastala je nakon reforme državne uprave 1976., spajanjem općine Fosses sa pet susjednih naselja; Aisemont, Le Roux, Sart Eustache, Sart Saint Laurent i Vitrival.</s>

<s>Historija</s>

<s>Fosses je nikao kao galsko-rimsko naselje koje je egzistiralo od 1. do 4. vijeka.</s><s>Srednjovjekovni Fosses niknuo je polovicom 7. vijeka, kad je irski misionar Foillan, dobio veliki feud od Itte udovice Pipina Landenskog i njezine kćeri sv. Gertrude opatice iz Nivellesa.</s><s>On je na tom terenu uz pomoć redovnika sagradio prvi irski samostan u Belgiji na mjestu današnjeg trga Chapitre.</s>

<s>Uz njega je izraslo naselje za vladavine biskupa od Liegea Notgera, koji je 974. dobio od Svetorimskog cara Otona II pravo da u svojoj Kneževini-biskupiji, kuje novac, prikuplja porez i dodjeljuje gradska prava.</s><s>On je u Fossesu  krajem 11. vijeka podigao 
romaničku župnu crkvu.</s><s>Grad je prosperirao tokom 12 i 13. vijeka, kad je bio jedan od 22 dobra grada Kneževine-biskupije Liège.</s>

<s>Nakon brojnih pošasti i ratova tokom 16 i 17. vijeka, Fosses je zapao u krizu, a nakon 1794. kad je Prva Francuska Republika anektirala Biskupiju Liège izgubio je i crkveni značaj.</s><s>Nakon tog je životario kao administrativni centar 6 kantona departmana Sambre-et-Meuse.</s>

<s>Današnji Fosses-la-Ville je trgovačko-uslužni centar poljoprivrednog kraja, poznat po kamenolomu Rochettes, u kom se do 1981. proizvodilo vapno.</s>

<s>Pobratimski gradovi
 Orbey, Francuska
 Robecco sul Naviglio, Italija</s>

<s>Izvori</s>

<s>Vanjske veze</s>

<s>Fosses-la-Ville (službene stranice)</s>

<s>Gradovi u Belgiji
Valonija</s>

